b"\n_START_ARTICLE_\nLlinatge fantasma\n_START_PARAGRAPH_\nUn llinatge fantasma en filogen\xc3\xa8tica s'expressa com el lapse de temps en el qual un organisme suposadament existia per\xc3\xb2 pel qual no s'han trobat f\xc3\xb2ssils._NEWLINE_El nus del problema del llinatge fantasma (ghost lineage en angl\xc3\xa8s) \xc3\xa9s quan hi ha disparitat entre on s'han trobat organismes en el registre f\xc3\xb2ssil i quan s'espera trobar-los._NEWLINE_En el cas de l'Archaeopteryx, entre els arguments als contraris sobre el fet que els ocells siguin un tipus de dinosaures, hi ha l'evid\xc3\xa8ncia f\xc3\xb2ssil que el dinosaure que s'assembla m\xc3\xa9s als ocells aparegui fossilitzat despr\xc3\xa9s del primer ocell conegut, l'Archaeopteryx. Aquest no resulta un argument v\xc3\xa0lid en contra de la hip\xc3\xb2tesi de l'origen dinos\xc3\xa0uric de les aus a causa del biaix en els registres f\xc3\xb2ssils. Per exemple, un animal pot haver evolucionat primer en un bosc on la fossilitzaci\xc3\xb3 \xc3\xa9s altament improbable i passar milions d'anys abans que un individu mori en una zona adequada on quedi preservat com a f\xc3\xb2ssil._NEWLINE_En aquest cas i altres el llinatge fantasma es mantindr\xc3\xa0 fins a trobar els registres f\xc3\xb2ssils que manquen de la cadena evolutiva, o ser\xc3\xa0 un llinatge fantasma permanent, en cas de no trobar-se mai aquests f\xc3\xb2ssils que manquen."